# Billy Konchellah

### Wikipedia

Billy Komintai Konchellah (s. 20. lokakuuta 1961 Kilgorisissa, Keniassa) on kenialainen entinen 800 metrin juoksija, kaksinkertainen maailmanmestari. Toisin kuin useimmat kenialaiset huippujuoksijat, ei Konchellah tule kalenjin-heimosta, vaan masai-heimosta.

Konchellah oli 1980-luvun lopun ja 1990-luvun alun maailman kärkijuoksija kahdella ratakierroksella, mutta hän kärsi astmasta ja eräässä vaiheessa myös tuberkuloosista.

1987 Rooman MM-kisoissa hän voitti maailmanmestaruuden MM-kisojen ennätysajalla 1.43,06. Hän uusi mestaruutensa 1991 Tokiossa. 1993 Stuttgartin MM-kisojen 800 metrin finaalissa kovana kirimiehenä tunnettu Konchellah pysytteli pitkään joukon perillä, ja aloitti 600 metrin kohdalla kovan loppukirinsa. Kiri ei kuitenkaan aivan riittänyt voittoon, vaan Konchellahin oli tyytyminen pronssimitaliin voiton mennessä maanmiehelle Paul Rutolle ja hopea Italian Giuseppe D'Ursolle

Konchellah ei koskaan voittanut olympiamitalia. 1984 Los Angelesin olympialaisissa Konchellah sijoittui neljänneksi, mutta sekä 1988 Soulin kisat että 1992 Barcelonan kisat jäivät väliin sairastelujen takia.

Vuonna 1997 Konchellah yritti vielä palata kilparadalle Ateenan MM-kisoihin, mutta tie katkesi Kenian kovatasoisiin karsintoihin.

Konchellahin 1983 syntynyt poika Gregory Konchellah, joka on loikannut Bahrainiin ja tunnetaan nykyään nimellä Youssef Saad Kamel, on myös 800 metrin juoksija.

## [muokkaa] Henkilökohtaiset ennätykset

- 400 m: 45,38, Nairobi, 20. kesäkuuta 1979
- 800 m: 1.43,06, Rooma, 1. syyskuuta 1987

## [muokkaa] Siviilielämä

Juoksu-uransa jälkeen Billy Konchellah on suorittanut business-tutkinnon San Diegossa, Yhdysvalloissa, ja muuttanut Suomeen. Suomessa hänellä on lapsi suomalaisen vaimonsa kanssa.

Vuonna 2005 Konchellah tuomittiin 2,5 vuodeksi ehdottomaan vankeuteen Oulussa vuonna 2002 tapahtuneista kahdesta raiskauksesta, lapsen seksuaalisesta hyväksikäytöstä ja huumausainerikoksesta. Molemmissa raiskaustapauksissa Konchellahin kerrotaan juottaneen uhrinsa puolustuskyvyttömään kuntoon. Lisäksi toinen uhreista oli alle 16-vuotias.

## [muokkaa] Aiheesta muualla

- Billy Konchellahin tilastoja IAAF:n tietokannassa
- Kalevan uutinen Konchellahin rikostuomiosta

Miesten 800 metrin juoksun maailmanmestarit
1983: Willi Wülbeck | 1987: Billy Konchellah | 1991: Billy Konchellah | 1993: Paul Ruto | 1995: Wilson Kipketer | 1997: Wilson Kipketer | 1999: Wilson Kipketer | 2001: André Bucher | 2003: Djabir Saïd-Guerni | 2005: Rashid Ramzi

Haettu osoitteesta http://fi.wikipedia.org../../../b/i/l/Billy_Konchellah_ad9a.html

Luokat: Kenialaiset keskimatkojen juoksijat | Seksuaalirikolliset | Huumerikolliset

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English